Държавен вестник, бр. 23, 2015 г., стр. 51

БРОЙ  23	
Д Ъ Р Ж А В Е Н  В Е С Т Н И К 	
СТР.  51  
РЕШЕНИЕ № 186 
ОТ 20 МАРТ 2015 Г.
за изменение на Решение № 791 на Минис­
терския съвет от 2012 г. за издаване на раз­
решение за търсене и проучване на нефт и 
природен газ – подземни богатства по чл. 2, 
ал. 1, т. 3 от Закона за подземните богатства, 
в площ „Блок 1-10 Ботево“, разположена на 
територията на областите Враца и Монтана 
(Решение № 791 на Министерския съвет от 
2012 г.), и за даване на разрешение за прех­
върляне изцяло на правата и задълженията, 
произтичащи от Решение № 791 на Минис­
терския съвет от 2012 г.
На основание т. 3 от Решение № 844 на 
Министерския съвет от 2008 г. за откриване 
на производство за издаване на разрешение 
за търсене и проучване на нефт и газ – под­
земни богатства по чл. 2, ал. 1, т. 3 от Закона 
за подземните богатства, в Блок 1-10 Ботево, 
разположен в областите Враца и Монтана, и 
за уведомление за предоставяне на разрешение 
чрез конкурс, чл. 25, ал. 1 и 3 от Закона за 
подземните богатства, чл. 29 от сключения на 
27 май 2013 г. договор за търсене и проучване 
на суров нефт и природен газ в площ „Блок 
1-10 Ботево“, разположена на територията 
на областите Враца и Монтана, § 62 и 63 от 
преходните и заключителните разпоредби 
на Закона за изменение на Закона за забра­
на на химическото оръжие и за контрол на 
токсичните химически вещества и техните 
прекурсори
МИНИСТЕРСКИЯТ СЪВЕТ
Р Е Ш И :
1. В т. 2 от Решение № 791 на Министер­
ския съвет от 2012 г. думите „Срокът на раз­
решението е 5 години от датата на сключване 
на договора за търсене и проучване на нефт 
и природен газ“ се заменят със „Срокът на 
разрешението е 5 години от датата на влизане 
в сила на договора за търсене и проучване 
на суров нефт и природен газ в площ „Блок 
1-10 Ботево“. 
2. Разрешава на „Моезия Ойл енд Газ“ 
ПЛС – публично дружество с ограничена 
отговорност, учредено съгласно законите на 
Република Ирландия, с регистрационен номер 
на дружеството 454838 и адрес на управле­
ние: „Нортбрук Роуд“ 6, Ранело, Дъблин 6, 
Ирландия, да прехвърли изцяло правата и за­
дълженията, произтичащи от предоставеното 
с Решение № 791 на Министерския съвет от 
2012 г. разрешение за търсене и проучване 
на нефт и природен газ в площ „Блок 1-10 
Ботево“, на „Мизия Ойл енд Газ (България)“ –  
ЕООД, София, ЕИК 201696438, със седалище 
и адрес на управление: гр. София 1000, район 
Средец, бул. Цар Освободител 2.
3. С прехвърляне на правата и задълже­
нията, произтичащи от предоставеното с 
Решение № 791 на Министерския съвет от 
2012 г. разрешение за търсене и проучване 
на нефт и природен газ в площ „Блок 1-10 
Ботево“, „Моезия Ойл енд Газ“ ПЛС – пуб­
лично дружество с ограничена отговорност, 
учредено съгласно законите на Република 
Ирландия, прехвърля на „Мизия Ойл енд Газ 
(България)“ – ЕООД, София, изцяло права­
та и задълженията си по договор от 27 май 
2013 г. за търсене и проучване на суров нефт 
и природен газ в площ „Блок 1-10 Ботево“, 
разположена на територията на областите 
Враца и Монтана. 
4. „Мизия Ойл енд Газ (България)“ –  
ЕООД, София, встъпва изцяло в правата 
и задълженията на „Моезия Ойл енд Газ“ 
ПЛС – публично дружество с ограничена 
отговорност, учредено съгласно законите на 
Република Ирландия, произтичащи от пре­
доставеното с Решение № 791 на Министер­
ския съвет от 2012 г. разрешение за търсене 
и проучване на нефт и природен газ в площ 
„Блок 1-10 Ботево“ и сключения на 27 май 
2013 г. договор за търсене и проучване на 
суров нефт и природен газ в площ „Блок 
1-10 Ботево“, разположена на територията на 
областите Враца и Монтана.
5. Упълномощава министъра на енергети­
ката да сключи с прехвърлителя на права и 
задължения – „Моезия Ойл енд Газ“ ПЛС, и с 
приобретателя на права и задължения – „Ми­
зия Ойл енд Газ (България)“ – ЕООД, допъл­
нително споразумение за прехвърляне изцяло 
на правата и задълженията по договора за 
търсене и проучване на суров нефт и природен 
газ в едномесечен срок от обнародването на 
решението в „Държавен вестник“. 
6. Разходите по прехвърляне на правата 
и задълженията са за сметка на титуляря на 
разрешението за търсене и проучване. 
7. Контролът по изпълнението на това ре­
шение и на допълнителното споразумение се 
осъществява от министъра на енергетиката.
8. Решението може да се обжалва в 14-дне­
вен срок от датата на обнародването му в 
„Държавен вестник“ пред Върховния адми­
нистративен съд по реда на Административ­
нопроцесуалния кодекс.
За министър-председател:
Томислав Дончев
За главен секретар на Министерския съвет: 
Кристина Хитрова
2093